Боян Бойчев
Когато ти…

chitanka.info

Когато всяка сутрин се събужда

В очите ти закачливо слънцето,

Когато затова няма нужда

Да знам сезона на улицата.

Когато ти се любувам като във витрина,

Страхувайки се да не изчезнеш,

Когато мисълта за теб е толкова силна

И преодолява всички премеждия.

Когато те рисувам като красива картина

С поглед, чувства и думи,

Когато те обичам толкова силно,

Че дори граничи с безумие.

Когато те докосвам с нежна мелодия,

Бликнала от най-лиричните струни,

Когато нотите единствено могат

Да разкажат за всичко помежду ни.

Когато си откраднатият от боговете огън

И аз да не те изгубя се страхувам,

Когато ласките ти единствено могат

Да създадат поезия без думи.

Когато знам, че наистина те има

И твоята усмивка е доказателството,

Тогава аз виждам всичко незримо

И се сливам с теб чрез сетивата си.

февруари 2004 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.